Arthur Mørch Hansson

Arthur Mørch Hansson (1910–1969) var en norsk diplomat.
Han tok en merkantil utdanning før han fikk jobb for Utenriksdepartementet.Ny generalkonsul i Montreal den 6. september 1963. Under den andre verdenskrig tok han del som frivillig i Vinterkrigen. I felttoget i Norge i 1940 deltok han i kampene i Gausdal sammen med sin bror Knut. Sammen med broren Michael S. Hansson ble han involvert i Milorgs sentralledelse, men måtte flykte til Sverige i 1942, senere til Storbritannia der han i 1944 jobbet for UD, efterhvert ved generalkonsulatet i Montreal.  I 1961 ble han ridder av 1. klasse i St. Olavs Orden. Ellers hadde han  Deltagermedaljen med rosett.Dødsfall i Aftenposten den 6. januar 1969.

 Posteringer 
 før 1940 stasjonert i Bordeaux, Roma og Madrid
 1944 ved generalkonsulatet i Montreal, Canada
 1946–1948 sekretær ved legasjonen i Lisboa
 1948 soussjef for protokolltjenesten i UD
 1949 sekretær ved legasjonen i Warszawa, Polen
 1950–1958 visekonsul i New York City, fra 1952 konsul
 1958–1960 kontorsjef for UDs pressetjeneste
 1960–1963 ambassadør ved den nyåpnede Norges ambassade i Lagos, Nigeria
 1963–1968 generalkonsul i Montreal.

 Familie 
Han var sønn av Michael Hansson (jurist) (1875–1944) og Emilie «Minnie» Christensen (1883–1981).  Faren var dommer i Al-Mansurah i Egypt fra 1907 frem til 1912, og i Alexandria til 1931.Michael Hansson i Store norske leksikon.  Den ovenfor nevnte broren Michael Sigfried Mørch Hansson (1912–1988) var skipsreder, mens den yngre bror Knut M. Hansson (1920–1994) ble skuespiller, aktivist for menneskers rettigheter, og far til politikeren Rasmus Hansson (født 1950).
Se også Hansson (slekt fra Trondheim)

 Referanser 

Kategori:Norges ambassadører til Nigeria
Kategori:Nordmenn fra Vinterkrigen
Kategori:Norske motstandsfolk under andre verdenskrig
Kategori:Personer fra Oslo